《即事》
宋代·蒲寿宬

江楼人卧病，寂寞更谁怜。
有子常离抱，无家可祝先。
雕墙笑茅屋，沧海幻桑田。
昨听东邻讣，浮华亦梦然。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。